

 **GRADSKO VIJEĆE *P R I J E D L O G***

KLASA: 612-01/21-01/01

URBROJ:2186/18-02/1-21-2

Ludbreg, 09. travnja 2021.

 Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 90. Zakona o proračunu („Narodne novine“ br. 87/08, 136/12 i 15/15) te članka 34. Statuta Grada Ludbrega (“Službeni vjesnik Varaždinske županije” br. 12/2021) Gradsko vijeće Grada Ludbrega na 29. sjednici održanoj dana 09. travnja 2021. godine, **d o n o s i**

**O D L U K U**

**o davanju suglasnosti za zaduženje**

 **Centru za kulturu i informiranje Dragutin Novak Ludbreg**

**kod poslovne banke**

**Članak 1.**

Daje se suglasnost za zaduženje Centru za kulturu i informiranje Dragutin Novak Ludbreg putem financijskog kredita u iznosu od =535.000,00 eura kod Privredne banke Zagreb d.d. uz kamatnu stopu od 1,6 % i rok otplate od 10 godina, a za financiranje provedbe projekta “Obnova i opremanje multifunkcijske dvorane” u zgradi Centra za kulturu i informiranje D. Novak Ludbreg na adresi Trg Sv. Trojstva 19, Ludbreg.

**Članak 2.**

Ovlašćuje se ravnatelj Centra za kulturu i informiranje za poduzimanje svih radnji vezano uz pripremu dokumentacije za realizaciju kredita te potpis ugovora s kreditorom.

**Članak 3.**

###  Ova Odluka stupa na snagu danom donošenja.

 Predsjednik

 Gradskoga vijeća

 Antun Šimić

**O B R A Z L O Ž E NJ E**

 Upravno vijeće Centra za kulturu i informiranje “Dragutin Novak” Ludreg na sjednici održanoj dana 12.03.2021. godine donijelo je Odluku o upućivanju zahtjeva Gradskom vijeću Grada Ludbrega za odobrenje zaduživanja Centra za iznos od 535.000,00 eura za provedbu projekta “Obnova i opremanje multifunkcijske dvorane” u zgradi Centra za kulturu i informiranje na adresi Trg Svetog Trojstva 19, Ludbreg.

 Cilj ovog projekta je uređenje multifunkcionalne dvorane namijenjene izvođenju kulturno umjetničkih programa, edukacijskih programa i organizaciju konferencija. Rekonstrukcija omogućava pružanje novih usluga:snimanje audio i video zapisa s izvedenih ili promotivnih programa. To povećava broj programa za potrebe lokalne zajednice i posjetitelje, a sve rezultira povećanjem broja korisnika, posjetitelja, partnera, volontera i suradnika. Ovo je jedina dvorana za te namjene za naselje Ludbreg. Zadnja djelomična obnova dvorane je bila 1986. godine, a u međuvremenu su se izmijenile potrebe za ovakvom dvoranom i potrebom većeg komfora. Energetskom obnovom zgrade, uredio se vanjski izgled i djelomično prostori koji su vezani uz dvoranu. Kompletno je u funkciju dovedena prostorija ispod pozornice koja može služiti različitim namjenama.

Člankom 90. Zakona o proračunu propisano je da se pravna osoba u većinskom vlasništvu ili suvlasništvu jedinice lokalne i područne (regionalne) samouprave i ustanova čiji je osnivač jedinica lokalne i područne (regionalne) samouprave može se dugoročno zaduživati samo za investiciju uz suglasnost većinskog vlasnika, odnosno osnivača.

Člankom 34.st.1. točka 11. Statuta Grada Ludbrega propisano je da Gradsko vijeće odlučuje o davanju suglasnosti za zaduživanje te davanje jamstava pravnim osobama u većinskom izravnom ili neizravnom vlasništvu Grada te ustanovama kojih je osnivač Grad Ludbreg kada je za to zakonom utvrđena nadležnost Gradskog vijeća.

Slijedom ovih zakonskih odredbi i odredbi Statuta Grada Ludbrega, a s obzirom da se radi o ustanovi čiiji je osnivač Grad Ludbreg te je za zaduživanje za investicije odnosno provođenje projekta potrebna suglasnost Gradskoga vijeća, predlaže se Gradskome vijeću Grada Ludbrega davanje suglasnosti Centru za kulturu I informiranje Dragutin Novak Ludbreg za zaduživanje kod Privredne banke Zagreb, odnosno predlaže se donošenje Odluke u predloženome tekstu.